**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 01.05.2019, ora 08.00 –02.05.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 02.05.2019, ora 7.00**

**RÂURI**

**Debitele au fost în general în creștere** ca urmare a precipitaţiilor căzute în interval şi propagării, exceptând râurile din bazinele hidrografice: Olt inferior şi Vedea, cursul Prutului şi râurile din Dobrogea, unde au fost relativ staţionare.

Creşteri însemnate de niveluri şi debite ca urmare a precipitaţiilor căzute în interval şi a propagării, cu depăşiri ale **COTELOR DE APĂRARE**, s-au înregistrat pe râurile din Crişana şi Banat.

Debitele se situează în general la valori peste mediile multianuale lunare pe râurile din bazinele hidrografice: Vișeu, Iza, Someșul Mare, Arieș, Buzău, Suceava, Bistriţa, pe cursul Jiului şi în bazinele superioare ale Turului, Lăpușului, Someșului Mic, Crasnei, Barcăului, Begăi, Timișului, Bârzavei, Carașului, Nerei, Oltului, Trotuşului şi Putnei, bazinele superioare și mijlocii ale Crișurilor, bazinul inferior al Mureșului şi sub normalele lunare pe celelalte râuri, cu valori cuprinse între 30-90%.

 În interval au fost emise trei **Avertizări hidrologice** pentru fenomene imediate **cod portocaliu** și o **Avertizare hidrologică** pentru fenomene imediate **cod roșu**.

 A fost în vigoare **Atenţionarea Hidrologică nr. 8** din 30.04.2019 până la ora 2400.

Conform ultimelor date primite până la ora 6.00, se situează peste:

- **COTELE DE INUNDAŢIE** râurile la staţiile hidrometrice: Timiş-Lugoj (250+50)-jud.TM, Bistra-Obreja (150+2)-jud.CS, Pogăniș-Valea Pai (250+70)-jud.CS, Gârlişte-Gârlişte (100+13)-jud.CS, Nera-Sasca Montană (280+36)-jud.CS.

 - **COTELE DE ATENŢIE** râurile la staţiile hidrometrice: Crișul Negru-Tinca (350+1)-jud.BH, Crişul Alb-Vaţa de Jos (350+98)-jud.HD, Crişul Alb-Gurahonţ (150+26)-jud.AR, Orăștie –Orăștie (200+33)-jud.HD, Luncanilor-Chitid (240+17)-jud.HD, Bega-Făget (220+1)-jud.TM, Bega-Balinț (450+62)-jud.TM, Saşa-Poieni (50+25)-jud.TM, Gladna-Firdea\_G (110+4)-jud.TM, Timiş-Sadova (70+22)-jud.CS, Timiş-Caransebeş (180+34)-jud.CS, Goleţ-Goleţ (270+32)-jud.CS, Feneș-Feneș (70+28)-jud.CS, Sebeş-Tr.Ruieni (250+30)-jud.CS, Bistra-Voislova Bucovei (100+22)-jud.CS, Bistra-Voislova Gară (150+40)-jud.CS, Caraș-Carașova (140+18)-jud.CS, Nera-Dalboșeț (250+10)-jud.CS, Miniş-Bozovici (100+29)-jud.CS, Ciclova-Vrăniuț (150+18)-jud.CS, Prut-Oroftiana (370+2)-jud.BT.

În interval s-au situat peste:

- **COTELE DE PERICOL** râurile la staţiile hidrometrice: Bega-Făget (350+14)-jud.TM, Saşa-Poieni (100+24)-jud.TM şi Bistra-Obreja (230+21)-jud.CS.

- **COTELE DE INUNDAŢIE** râurile la staţiile hidrometrice: Almaş-Almaşu (220+25)-jud.CJ, Crişul Alb-Vaţa de Jos (450+21)-jud.HD, Orăștie –Orăștie (250+9)-jud.HD, Gladna-Firdea\_G (160+2)-jud.TM, Hăuzeasca-Firdea (240+20)-jud.CS, Goleţ-Goleţ (310)-jud.CS, Feneș-Feneș (140+30)-jud.CS, Sebeş-Tr.Ruieni (320+38)-jud.CS, Bistra-Voislova Gară (200+46)-jud.CS, Nădrag-Nădrag (0+14)-jud.TM, Caraș-Carașova (170+9)-jud.CS, Nera-Dalboșeț (300)-jud.CS,

 - **COTELE DE ATENŢIE** râurile la staţiile hidrometrice: Crișul Repede-Ciucea (100+3)-jud.CJ, Crişul Repede-Vadu Crişului (175+51)-jud.BH, Crișul Alb-Crișcior (170+40)-jud.HD, Strei-Pui (150+14)-jud.HD, Dobra-Dobra (200+8)-jud.HD, Petriș-Petriș (100+10)-jud.AR, Bega - Luncani (-60+29)-jud.TM, Pogăniş-Brebu (300+62)-jud.CS, Bârzava-Crivaia (150+4)-jud.CS, Nera-Naidăș (170+1)-jud.CS

**Debitele vor fi în creștere** ca urmare a precipitaţiilor prognozate şi propagării, exceptând râurile din bazinele superioare ale Crasnei, Barcăului, Someșului Mic, Crișurilor, Mureșului, Târnavelor, Begăi, Timișului, Bârzavei, Moraviței, Carașului, Nerei, Cernei, Jiului, Oltului, Argeșului, Ialomiței, Buzăului, Rm. Sărat, Putnei, Trotușului, Bârladului, unde vor fi în scădere și râurile bazinul hidrografic Vedea, cele din Dobrogea, bazinul inferior al Oltului și cursul Prutului, unde vor fi relativ staţionare.

 Sunt posibile scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri importante de niveluri și debite pe unele râuri din nordul ţarii, ca urmare a precipitaţiilor prognozate sub formă de aversă, izolat mai însemnate cantitativ.

 Se menţine în vigoare **Avertizarea hidrologică nr. 4** pentru fenomene imediate până la ora 9.00.

Se vor situa peste:

 - **COTELE DE INUNDAŢIE** râurile la staţiile hidrometrice: Bega-Balinț (550+50)-jud.TM, Timiş-Lugoj (250+10)-jud.TM, Nera-Sasca Montană (280+10)-jud.CS.

 - **COTELE DE ATENŢIE** râurile la staţiile hidrometrice: Crişul Alb-Vaţa de Jos (350+5)-jud.HD, Crişul Alb-Chișineu Criș (600+50)-jud.AR, Bistra-Obreja (60+70)-jud.CS, Pogăniș-Valea Pai (200+10)-jud.CS.

**DUNĂRE**

**Debitul la intrarea în ţară** (secţiunea Baziaş) în intervalul 01-02.05.2019 **a fost în creştere, având valoarea de 5000 m3/s**, sub media multianuală a lunii **mai (7250 m3/s).**

**În aval de Porţile de Fier debitele au fost în creștere pe sectorul Gruia – Giurgiu, relativ staţionare la Olteniţa și în scădere pe sectorul Călăraşi – Tulcea.**

**Debitul la intrarea în ţară** (secţiunea Baziaş) **va fi creştere (5200 m3/s).**

**În aval de Porţile de Fier debitele vor fi în creştere pe sectorul Gruia – Vadu Oii şi în scădere pe sectorul Brăila – Tulcea.**

**2.** **Situaţia meteorologică în intervalul 01.05.2019, ora 08.00 –02.05.2019, ora 06.00**

**În ţară,** vremea s-a menținut instabilă, iar pe parcursul zilei în sudul și în sud-estul țării a fost vântoasă, la rafală atingându-se viteze de 55...65 km/h și temporar de până la 72 km/h, pe spații mici în sudul Olteniei, în sudul și sud-estul Munteniei precum și în Dobrogea. Cerul a fost variabil, cu înnorări temporar accentuate, ploi de scurtă durată și izolat descărcări electrice, în prima parte a intervalului în jumătatea nordică a teritoriului, în zonele montane și submontane și pe spații mici în restul zonelor, iar noaptea pe arii restrânse  în sud-est. La munte, la altitudini de peste 1800 m precipitațiile au fost sub formă de ninsoare. Cantitățile de apă înregistrate în intervale scurte de timp sau prin acumulare, au fost mai însemnate în grupa vestică a Carpaților Meridionali și în zona Munților Banatului, unde pe arii restrânse s-au depășit 15...20 l/mp. Vântul a suflat slab și moderat cu intensificări în general asociate ploilor în nord, centru și nord-est precum și la munte.Temperaturile maxime s-au încadrat între 11 grade la Rădăuți, Întorsura Buzăului și Joseni și 22 de grade la Mangalia și Constanța, iar la ora 06 se înregistrau temperaturi cuprinse între 2 grade la Miercurea Ciuc și 13 grade la Gura Portiței. La ora 20 mai era strat de zăpadă pe arii restrânse în zona montană înaltă și măsura în platformele stațiilor meteorologice până la 188 cm la Bâlea-Lac.

**Observații**: *începând de ieri dimineață de la ora 06 au fost în vigoare 3 mesaje de atenționare cod galben pentru fenomene meteorologice periculoase imediate, emise după cum urmează:*

*- 2 mesaje emise de către SRPV Bacău;*

*- 1 mesaj emis de către SRPV Timișoara.*

**La Bucureşti,** vremea a fost vântoasă pe parcursul zilei și s-a răcit, înregistrându-se valori de temperatură ușor mai coborâte decât cele specifice datei. Cerul a fost variabil, cu înnorări în a doua parte a intervalului când s-au semnalat ploi de scurtă durată. Vântul a suflat moderat cu intensificări ziua, când la rafală s-au atins viteze de până la 54 km/h, apoi a slăbit semnificativ în intensitate. Temperatura maximă a fost de 19 grade la toate stațiile meteorologice, iar la ora 06 se înregistrau 10 grade la Băneasa, 11 grade la Filaret și 12 grade la Afumați.

**3. Prognoza meteorologică în intervalul 02.05.2019, ora 08.00 –03.05.2019, ora 08.00**

**În ţară,** vremea va fi ușor instabilă, iar valorile termice vor fi în creștere ușoară față de ziua precedentă devenind apropiate de mediile multianuale în majoritatea regiunilor. Astfel, temperaturile maxime se vor încadra între 15 grade în estul Transilvaniei și 23 de grade în Lunca Dunării, iar cele minime vor fi cuprinse între 3 și 12 grade. Cerul va fi variabil, cu înnorări temporare mai ales după-amiaza și seara, când local în jumătatea nord-vestică a țării și izolat în restul zonelor se vor semnala averse însoțite de descărcări electrice. La munte, în general la altitudini de peste 2000 m, trecător vor fi precipitații mixte. Vântul va sufla slab și moderat, cu unele intensificări în sud-vestul țării, la munte și pe arii restrânse în restul teritoriului.

**La Bucureşti,** vremea se va încălzi. Cerul va fi variabil, cu unele înnorări după-amiaza și seara, când trecător vor fi posibile ploi de scurtă durată și descărcări electrice. Vântul va sufla slab și moderat. Temperatura maximă se va situa în jurul a 22 de grade, iar cea minimă va fi de 9...10 grade, ușor mai scăzută în zona preorășenească.

***II. CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**A.B.A Prut Bârlad** revine cu informaţii referitoare **mortalitate pisicicolă, specie de crap, caras, chinezesc) de dimensiuni 10 - 60 cm, din cauze necunocute pe Acumularea Tansa, zona loc. Tansa Belceşti, judeţul Iaşi** din data de **30.04.19, ora 10.30, s-a observat o mortalitate pisicicolă, specie de crap, caras, chinezesc) de dimensiuni 10 - 60 cm, din cauze necunocute pe Acumularea Tansa, zona loc. Tansa Belceşti, judeţul Iaşi**. Echipa SGA Iaşi a prelevat probe.

**Până la această dată a fost colectată o cantitate totală de 900 kg de peşte mort.**

În urma deplsării pe teren a reprezentanţilor ABA Prut Bârlad şi GNM - Comisariatul Judeţean Iaşi din data de 01.05.2019, au fost verificate principalele surse de poluare şi au fost prelevate probe de apă de către Laboratorul de calitate a apei ABA Prut Bârlad din 13 secţiuni de monitorizare din lac şi din cursurile de apă din amonte. Atât din constatările vizuale şi olfactive ale comisarului GNM şi ale inspectorilor ABA Prut Bârlad, cât şi din rezultatele preliminare ale indicatorilor, CCO-Cr = 193 mg/l si P tot = 5 mg/l de la G.V. S.E. a localităţii Cotnari, rezultă că prima sursă de creştere a indicatorilor de calitate din acumularea Tansa Belceşti sunt deversarile de **ape uzate insuficient epurate ale Staţiei de epurare din localitatea Cotnari**, administrată de SC Apavital SA Iaşi. A fost solicitat şi sprijinul DSVSA Iaşi pentru analizarea anatomo - biologică a probelor de peşte, pentru identificarea cauzelor care au determinat mortalitatea piscicolă din Acumularea Tansa Belceşti.

Personalul SC ACVACOM SRL si SGA Iasi a colectat peştele mort de pe suprafaţa lacului de acumulare, acesta fiind depozitat la sediul SC ACVACOM SRL şi urmează a fi predat în vederea neutralizării la o firmă specializată în domeniu, conform prevederilor legale în vigoare. Reprezentanţii SC ACVACOM SRL si SGA Iasi supraveghează în continuare acumularea pentru colectarea operativă în cazul apariţiei de peăte mort la suprafaţa apei.

Probele de apă prelevate din cele 13 secţiuni de monitorizare se află în lucru la Laboratorul Calitatea Apei al A.B.A. Prut-Bârlad Iaşi, iar după finalizarea acestora se vor transmite rezultatele obţinute.

**2.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 24.04.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**GNM CJ Dâmboviţa şi APM Dâmboviţa** informează telefonic despre **producerea unui incendiu, în data de 01.05.2019, orele 06.30, la Parcul Industrial Mija, localitatea I.L.Caragiale, jud Dâmboviţa**. ISU a acţionat pentru lichidarea incendiului pe 2500mp, la o instalaţie de combustibil alternativ, care recicla produse petroliere, lângă un depozit de polistiren, aparţinând la SC Alternative Fuel SRL. Cetăţenii din zonă au fost alertaţi prin sistemul RO-Alert să stea în locuinţe.

1. **În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 24.04.2019 - 25.04.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Direcția de Comunicare și Resurse Umane**